Manolo Civera es reunix amb el president de la CEV
17 de Gener de 2017

El primer edil de Llíria, Manolo Civera, ha mantingut este matí una trobada amb el president de la Confederació Empresarial Valenciana (CEV), Salvador Navarro. Esta reunió entra dins de la ronda de contactes que l'alcalde edetà ha iniciat amb els distints agents socials per a establir línies de col·laboració que permeten la reactivació de l'economia local.

Manolo Civera ha exposat al president de la CEV les potencialitats de Llíria i han abordat les possibilitats per a establir un pla que contribuïsca a l'arribada de noves empreses a la localitat, enfortir les relacions amb les ja existents i afavorir així la reindustrialització del municipi.

En l'entrevista també ha estat present el secretari general d'UGT-PV, Ismael Sáez, el qual es va reunir fa una setmana amb l'alcalde de Llíria per a treballar en la creació d'ocupació a la població amb la implicació de tots els agents socials.